Diari Oficial de la Generalitat Valenciana


Sumari del DOGV 827, del 18-05-1988 (1988/811144)

ORDRE de 6 de maig de 1988, de la Conselleria de Cultura, Educació i Ciència, per la qual es fa pública la convocatòria de subvencions als Ajuntaments en matèria de joventut per a 1988.
-----------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1988/05/06/(3)/dof/vci/html**

### Dades del document

Número de DOGV
:   827

Data del DOGV
:   18-05-1988

Secció del DOGV
:   DISPOSICIONS GENERALS

Número del document
:   1988/811144


Data del document
:   06-05-1988

Organisme emissor
:   Conselleria de Cultura, Educació i Ciència

Tipus de document
:   Ordre

Ordre de 6 de maig de 1988, de la Conselleria de Cultura, Educació i Ciència, per la qual es fa pública la convocatòria de subvencions als ajuntaments en matèria de joventut per a 1988.  
En virtut del Reial Decret 4099/82, de 29 de desembre, la Comunitat Valenciana va assumir les competències en matèria de Joventut, i per Decret del President de la Generalitat Valenciana 21/1983, d?1 de març, aquestes competències foren assignades a la Conselleria de Cultura, Educació i Ciència. Es per tant competència d'aquesta Conselleria promoure i fomentar els programes juvenils dins de l?àmbit de la Comunitat Autònoma, entre aquestes, les actuacions dels Ajuntaments dirigides a oferir als joves un conjunt d'instal·lacions, béns i serveis que afavoresca el seu accés a la cultura i llur participació i inserció social plena.  
En compliment del que disposen la Llei 5/1983, de 30 de desembre, del Govern Valencià, i el text únic refós del Reglament Orgànic i Funcional de la Conselleria de Cultura, Educació i Ciència, publicat pel Decret del Consell 95/1987, de 17 d'agost (DOGV núm. 649, de 27 d'agost)  
ORDENE:  
Article primer  
Es feta pública la convocatòria per a la concessió de subvencions a Ajuntaments per a 1988, i són aprovades les Bases per les quals es regeix aquesta convocatòria, incloses com a annex d'aquesta Ordre.  
Article segon  
Les subvencions concedides d'acord amb aquesta Ordre seran abonades amb càrrec a les aplicacions pressupostàries següents:  
- Programes d'activitats 99.92.349.673.4.  
- Programa d'equipament 65.24.037.058.3.  
DISPOSICIONS FINALS  
Primera  
Es autoritzada la Direcció General de Joventut a dictar les instruccions que considere necessàries, dins de l'àmbit de les seues competències, per dur a terme el que disposa aquesta Ordre.  
Segona  
Aquesta Ordre entrarà en vigor el mateix dia de la publicació en el Diari Oficial de la Generalitat Valenciana.  
València, 6 de maig de 1988.  
El Conseller de Cultura, Educació i Ciència,   
CEBRIÀ CISCAR I CASABAN  
ANNEX  
La Conselleria de Cultura, Educació i Ciència dins dels límits dels crèdits aprovats amb aquesta finalitat, concedirà subvencions als Ajuntaments per als fins i en les condicions que són especificats en aquestes Bases.  
1. Objecte de la Convocatòria.  
1.1. Els Ajuntaments dels Municipis radicats a la Comunitat Valenciana podran sol·licitar subvencions per als supòsits següents:  
a) Els programes d'equipament i d?activitats juvenils del Municipi.  
b) Les oficines d'Informació Juvenil.  
c) Creació i foment dels Consell Locals de Joventut.  
1.2. Les subvencions contribuiran al finançament dels programes que s'esmenten en l'apartat anterior, i cobriran la diferència entre la gestió de l'Ajuntament i el pressupost total del programa. La quantia màxima a concedir no excedirà el 40% del pressupost susdit.  
2. Supòsits exclosos.  
- Activitats acadèmiques, llevat de la formació d'experts en temes de joventut.  
- Activitats pròpies de clubs esportius.  
- Viatges desprovists d'un interés cultural i social clar.  
- Activitats que no vagen dirigides a la formació i promoció dels joves per a llur participació en la vida comunitària.  
- Les activitats que no s?adeqüen a la legislació vigent.  
3. Sol·licituds.  
3.1. Les sol·licituds seran formalitzades en imprès normalitzat (exemplar triplicat) que serà facilitat pels Serveis Territorials de Cultura i Educació. La sol·licitud haurà d'anar acompanyada pel programa detallat de la/les activitat/s i del projecte d'equipament.  
a) Còpia certificada de l'acord municipal autoritzant la inversió que es pretén de realitzar, el finançament i la part que n'assumeix l'Ajuntament.  
b) Certificat on conste el pressupost total de l'Ajuntament i la part del pressupost dedicada a la joventut, amb especificació de conceptes.  
3.2. Tota la documentació requerida serà presentada als Serveis Territorials de Cultura i Educació, amb la sol·licitud, o bé serà enviada per qualssevol dels procediments establerts en l'article 66 de la LPA.  
3.3. Si la sol·licitud no incloïa tots les dades exigides o mancava de documentació acreditativa, l'Ajuntament seria requerit perquè, en el termini de 10 dies, repare aquests defectes, amb l'advertiment que, en cas contrari, la sol·licitud serà arxivada.  
3.4. Els Serveis Territorials de Cultura i Educació, enviaran les sol·licituds d'ajuda amb l'informe corresponent a la Direcció General de Joventut que instruirà els expedients adients.  
4. Termini de presentació de sol·licituds.  
El termini d'admissió de sol·licituds per a l?exercici de 1988 serà de 30 dies hàbils a partir de la data de publicació d'aquesta Convocatòria en el Diari Oficial de la Generalitat Valenciana.  
5. Resolució de la Convocatòria.  
El Conseller de Cultura, Educació i Ciència resoldrà la concessió o denegació de les ajudes sol·licitades i l?import d'aquestes, pel que fa a les propostes elevades per la Direcció General de Joventut.  
6. Obligacions dels beneficiaris.  
6.1. Els beneficiaris de subvencions resten obligats de:  
a) Comunicar les modificacions que es produesquen en el desplegament del programa subvencionat.  
b) Presentar declaració de subvencions rebudes d'altres Entitats.  
c) Admetre la presència d'avaluadors nomenats per la Conselleria de Cultura, Educació i Ciència.  
d) Fer constar en la publicitat, impresos, etc.  
corresponents als programes subvencionats, la col·laboració de la Conselleria de Cultura, Educació i, Ciència.  
e) Justificar la subvenció rebuda en la manera que reglamentàriament es determine.  
6.2. La Conselleria de Cultura, Educació i Ciència, a proposta de la Direcció General de Joventut, podrà anul·lar totalment o parcialment la subvenció atorgada quan no haja estat efectuada d'acord amb el programa que fou objecte de la subvenció.


Còpia Permalink ELI